Mula bukané karaméan iki saka dongèng asmara kanya lan jaka sing padha remenan, Zhinü lan Niulang, sing siji pakaryané tukang nenun (Zhinü) lan sing sijiné tukang angon sapi (Niulang). Dongèng "Jaka Angon Sapi lan Kanya Tukang Nenun" wis dipèngeti sajeroning Karaméan Qixi wiwit jamané Wangsa Han. Pratélan tuwa dhéwé ngenani mitos kondhang iki kapacak ing geguritan "Shijing" sing tuwané punjul 2600 taun. Karaméan Qixi njiwani karaméan Tanabata ing Japan, karaméan Chilseok ing Koréa, lan kareméan Thất Tịch ing Viètnam.